b'\n_START_ARTICLE_\nKultakurkut\n_START_PARAGRAPH_\nKultakurkut oli suomalainen yhtye ja kvartetti, johon kuului ns. "raspikurkkuina" tunnetut Bablo, Esa Eloranta, Harri Marstio ja Eero Raittinen.\n_START_SECTION_\nHistoria\n_START_PARAGRAPH_\nEnsimm\xc3\xa4iset keikkansa yhtye teki kev\xc3\xa4\xc3\xa4ll\xc3\xa4 2001 ja levytti loppuvuodesta 2001 tammikuun puoliv\xc3\xa4liss\xc3\xa4 2002 julkaistun Kultakurkut-albumin. Levy sis\xc3\xa4lt\xc3\xa4\xc3\xa4 ryhm\xc3\xa4n j\xc3\xa4senten suurimpia menestyskappaleita uusina levytyksin\xc3\xa4. Ainoa uusi kappale on Elorannan "Miljoona kilometri\xc3\xa4", jolla Kultakurkut laulavat vuorotellen. Albumilla soittaa Raittisen levyilt\xc3\xa4 ja keikoilta tuttu yhtye, joka on my\xc3\xb6s s\xc3\xa4est\xc3\xa4nyt Kultakurkkuja heid\xc3\xa4n keikoillaan.'